**POVABILO K ODDAJI PONUDBE ZA FOTOGRAFIRANJE DOGODKOV   
FESTIVALA VELENJE**

Vabimo vas k oddaji ponudbe za fotografiranje dogodkov Festivala Velenje za leto 2023.

Opis del:

* fotografiranje približno 60 dogodkov (koncerti (večji, abonmajski), dogodki v galeriji, sejmi, prireditve za otroke, proslave/ med tednom, ob vikendih in praznikih v dopoldanskem in popoldanskem času) v Velenju
* oddaja vsaj 15 fotografij z vsakega posameznega dogodka v visoki resoluciji, primerni za tisk, in manjši resoluciji za spletne strani, Facebook in Instagram
* zapis fotografij na CD oz. pošiljanje preko spletnih serverjev (po dogovoru)
* avtor mora fotografije dostaviti oz. poslati najkasneje 24 ur po dogodku (v posebnih primerih tudi v roku 8 ur), za socialna omrežja pa v roku dveh ur
* avtor dovoli uporabo fotografij za različne namene (promocija, spletna stran, pošiljanje medijem in drugo)
* avtorju bomo v začetku vsakega meseca sporočili, na katerih dogodkih fotografira, fotografiranje je po naročilu obvezno. V kolikor fotograf na dan fotografiranja ne more biti prisoten, mora obvezno zagotoviti nadomestnega fotografa po primerljivi ceni in kvaliteti.

Ponudba naj vsebuje:

* ceno (neto in bruto) fotografiranja za 1 dogodek ob predpostavki, da bo v letu 2023 okvirno 60 dogodkov,
* skupaj cena (neto in bruto) za vseh 60 dogodkov,
* morebitne ostale stroške (potni stroški … ),
* 5 fotografij različnih dogodkov (kot reference),
* način plačila (avtorska pogodba, račun, drugo).

**Ponudbe pošljite najkasneje do četrtka, 22. decembra 2022 do 10. ure na elektronsko pošto: silvija.pirtovsek@festival-velenje.si.**

Na osnovi prejetih ponudb bomo izbrali najprimernejšega ponudnika ter z njim sklenili letno pogodbo za fotografiranje dogodkov Festivala Velenje, s katero se fotograf obvezuje, da bo prisoten na vseh dogodkih, za katere ga bomo naročili ali pa bo našel primerno zamenjavo.

S spoštovanjem,

Barbara Pokorny, direktorica Festival Velenje